पांच राज्यों में होने वाले विधानसभा चुनाव की तैयारियों के बीच नकवी ने माना कि इन चुनावों के नतीजे केंद्र की राजनीति में उथल-पुथल लाने वाले होंगे, क्योंकि चुनावी नतीजों के बाद कुछ दल संयुक्त प्रगतिशील गठबंधन (संप्रग) से अलग होंगे तो कई राष्ट्रीय जनतांत्रिक गठबंधन (राजग) में शामिल होंगे. उनके मुताबिक चुनावी नतीजों के बाद मध्यावधि चुनाव होना तय है. नकवी कहते हैं, 'पांच राज्यों में हो रहे विधानसभा चुनावों का राष्ट्रीय राजनीति पर सीधा प्रभाव पड़ेगा. सभी राजनीतिक दलों की प्रतिष्ठा दांव पर है. यह उनके लिए 'एसिड टेस्ट' है जो गैर मुद्दों को मुद्दा बनाकर मैदान में उतरे हैं.' उन्होंने कहा कि 2014 में लोकसभा का अगला चुनाव है, लेकिन यह सरकार उससे पहले पांच राज्यों के विधानसभा चुनाव के नतीजों के बाद गिर जाएगी और मध्यावधि चुनाव होना तय है, क्योंकि विधानसभा चुनाव के नतीजों के बाद उथल-पुथल तय है.